Selena Gomez

Selena Marie Gomez (s. 22. heinäkuuta 1992 Grand Prairie, Texas, Yhdysvallat) on yhdysvaltalainen näyttelijä ja laulaja, joka tunnetaan muun muassa Alex Russon roolista Disney Channelin televisiosarjassa Waverly Placen velhot.

 Varhainen elämä 
Selena Gomez syntyi Grand Prairiessa, Texasissa. Hänen isänsä Ricardo Gomez on sukujuuriltaan meksikolainen ja äiti Amanda ”Mandy” Cornett on italialaista syntyperää. Selenan syntyessä hänen äitinsä oli vasta 16-vuotias. Vanhemmat erosivat Selenan ollessa viisivuotias, ja myöhemmin hänen äitinsä avioitui uudestaan Brian Teefeyn kanssa. Selena sai etunimensä vuonna 1995 kuolleen teksasilaislaulaja Selenan mukaan.

Vanhempien eron jälkeen Selena kasvoi äitinsä luona, ja taloudellisesti perheen elämä oli hyvin tiukkaa. Gomezin mukaan he joutuivat joskus etsimään maasta kolikoita voidakseen tankata auton. Mandy työskenteli muun muassa teatterinäyttelijänä elättääkseen itsensä ja tyttärensä. Selena kasvatettiin katolilaiseksi.

Gomezilla on kaksi sisarpuolta: vuonna 2013 syntynyt Gracie Elliot Teefey hänen äitinsä liitosta Brian Teefeyn kanssa, sekä Victoria ”Tori” Gomez, joka syntyi Gomezin isälle Ricardolle ja tämän vaimolle Saralle vuonna 2014. Gomez kävi high schoolin kotiopetuksessa ja sai päättötodistuksen vuonna 2010.

 Ura 
 Näyttelijänä 
Selena Gomez aloitti näyttelemisen seitsemänvuotiaana esittäen Barney ja ystävät -televisiosarjassa Giannaa kahden tuotantokauden ajan. 2000-luvun alkuvuosina Gomez esiintyi sivurooleissa elokuvissa Spy Kids 3 – Peli on pelattu ja Walker, Texas Ranger: Trial by Fire. Hänen ensimmäinen pääosaroolinsa oli lyhytelokuvassa Brain Zapped.

Kesällä 2004 Disney Channel poimi Gomezin koe-esiintymisistä. Hän vieraili televisiosarjoissa Zackin ja Codyn viiden tähden elämää ja Hannah Montana, joista jälkimmäisestä hän sai toistuvan sivuroolin toisella tuotantokaudella. 

Vuonna 2007 Gomez valittiin esittämään yhtä päärooleista, Alex Russoa, teinivelhoista kertovassa Waverly Placen velhot -sarjassa. Hän on saanut roolistaan neljä palkintoehdokkuuta muun muassa erinomaisesta esiintymisestä nuorten sarjassa. Gomez on näytellyt myös Tuhkimoa elokuvassa Tuhkimotarina 2 (2008) ja toista pääosaa Demi Lovaton rinnalla Operaatio Prinsessassa (2009). Myöhemmin hän on ollut mukana päärooleissa elokuvissa Ramona ja Beezus (2010), Monte Carlo (2011) ja Spring Breakers (2012).

 Laulajana 
Selena Gomez aloitti musiikkiuransa vuonna 2006, kun hän levytti tunnuskappaleen elokuvaan Brain Zapped. Vuotta myöhemmin hän levytti tunnuskappaleen ”Everything Is Not What It Seems” Waverly Placen velhoihin. Gomez osallistui myös 101 dalmatialaista -platina-DVD:n tekemiseen laulamalla coverkappaleen ”Cruella de Vil”. Vuonna 2008 Gomez esiintyi Jonas Brothers -yhtyeen musiikkivideossa ”Burnin’ Up”. Samaan aikaan hän äänitti kolme kappaletta ”Tell Me Something I Don't Know”, ”Bang a Drum” ja ”New Classic” elokuvaan Tuhkimotarina 2. Hän äänitti myös kappaleen ”Fly to Your Heart” animaatioelokuvaan Helinä-keiju. Monte Carlo-elokuvan lopputeksteissä soitetaan Gomezin "Who Says"-kappaletta, hän itse myös näytteli kyseisessä elokuvassa. Myös Ramona & Beezus-elokuvassa soitettiin lopussa Gomezin "Live Like There's No Tomorrow"-kappale.

Vuonna 2008 Gomez allekirjoitti levytyssopimuksen Hollywood Recordsin kanssa. Samana vuonna hän perusti yhtyeen Selena Gomez & the Scene, joiden kanssa hän on julkaissut jo kolme studioalbumia. Hän kuitenkin erosi yhtyeestään vuonna 2013, ja seuraavan albuminsa, Stars Dance, hän teki ilman bändiään.

22. kesäkuuta 2015 Gomez julkaisi singlen ”Good For You”. Kappaleella on mukana rap-artisti ASAP Rocky, ja sen musiikkivideon ohjasi Sophie Muller. Kappale on yltänyt Billboard Hot 100 -listalla korkeimmillaan sijalle viisi.

Gomezin viimeisimmän albumin nimi on Revival, ja se ilmestyi 9. lokakuuta 2015. Albumin julkaisi Interscope Records.

 Muuta 
Syyskuussa 2009 Gomez nimettiin Unicefin hyvän tahdon lähettilääksi. 17-vuotiaana hän oli Yhdysvaltojen nuorin Unicef-lähettilääksi valittu henkilö. Lokakuussa 2009 uutisoitiin, että Selena Gomez suunnittelee oman ”Dream Out Loud” -nimisen vaatemallistonsa.

 Yksityiselämä 
Gomez seurusteli laulaja-näyttelijä Nick Jonasin kanssa vuosina 2008–2010. Joulukuussa 2010 Gomez alkoi seurustella laulaja Justin Bieberin kanssa. Heidän on-off -suhteensa kesti vuoteen 2014 asti. Gomez alkoi seurustella laulaja The Weekndin kanssa alkuvuodesta 2017. He erosivat saman vuoden lokakuussa seurusteltuaan kymmenen kuukautta. Joulukuussa 2023 Gomez julkisti suhteensa musiikkituottaja Benny Blancoon. He kihlautuivat joulukuussa 2024 ja avioituivat syyskuussa 2025.

Gomezin paras ystävä on Taylor Swift 

Vuonna 2016 Gomez peruutti maailmankiertueensa masennuksen vuoksi ja jäi määrittelemättömän pituiselle esiintymistauolle. Hän rikkoi syyskuussa 2016 Instagramissa ensimmäisenä sadan miljoonan seuraajan rajan. Joulukuussa 2023 hänellä oli 429 miljoonaa seuraajaa, mikä on enemmän kuin kenelläkään muulla henkilöllä.

Gomezilla on diagnosoitu autoimmuunitauti lupus. Syyskuussa 2017 hänelle tehtiin munuaisensiirto, sillä hänen munuaisensa olivat vaurioituneet punahukan vuoksi. Munuaisen luovutti hänen ystävänsä, näyttelijä Francia Raisa.

Vuoden 2020 huhtikuussa Gomez kertoi, että hänellä on kaksisuuntainen mielialahäiriö.

 Diskografia 

 Selena Gomez & the Scene albumit 
 Kiss & Tell (2009)
 A Year Without Rain (2010)
  When the Sun Goes Down (2011)

 Sooloalbumit 
 Stars Dance (2013)
 Revival (2015)
 Rare (2020)

 Kokoelma-albumit 
 For You (2014)

 EP:t 
 Revelación (2021)

 Singlet 
 ”Tell Me Something I Don’t Know” (2008)
 ”Magic” (2009)
 ”Come & Get It” (2013)
 ”Slow Down” (2013)
 ”The Heart Wants What It Wants” (2014)
 ”Good for You” (mukana ASAP Rocky, 2015)
 ”Same Old Love” (2015)
 ”Hands to Myself” (2016)
 ”Kill Em with Kindness” (2016)
 ”It Ain’t Me” (Kygon kanssa, 2017) 
 ”Bad Liar” (2017)
 ”Fetish” (mukana Gucci Mane, 2017) 
 ”Wolves” (Marshmellon kanssa, 2017)
 ”Back to You” (2018)
 ”I Can’t Get Enough” (Benny Blancon kanssa, 2019)
 ”Lose You to Love Me” (2019)
 ”Look at Her Now” (2019)
 ”Rare” (2020)
 ”Boyfriend” (2020)
 ”Past Life (Remix)” (Trevor Danielin kanssa, 2020)
 ”Ice Cream” (Blackpinkin kanssa, 2020)
 ”Baila Conmigo” (Rauw Alejandron kanssa, 2021)
 ”De Una Vez” (2021)
 ”Selfish Love” (DJ Snaken kanssa, 2021)
 ”999” (Camilon kanssa, 2021)

 Vierailevana artistina 
 ”I Want You to Know” (Zedd, 2015) 
 ”We Don’t Talk Anymore” (Charlie Puth, 2016) 
 ”Trust Nobody” (Cashmere Cat, 2016)
 ”Taki Taki” (DJ Snake feat. Ozuna & Cardi B, 2018)
 ”Anxiety” (Julia Michaels, 2019)
 ”Let Somebody Go” (Coldplay, 2021) 

 Promosinglet 
 ”Send It On” (2009)
 ”Shake It Up” (2010)
 ”Me & the Rhythm” (2015)
 ”Feel Me” (2020)

 Filmografia 
Elokuvat Vuosi Suomenkielinen nimi Alkuperäinen nimi Rooli 2003 Spy Kids 3 – Peli on pelattu Spy Kids 3–D: Game Over tyttö vesipuistossa2008 Tuhkimotarina 2 Another Cinderella Story Mary Santiago Horton Horton Hears a Who! Helga (äänirooli) 2009 Arthur ja Maltazard Arthur and the Revenge of Maltazard Prinsessa Selenia (äänirooli)2010 Arthur ja kaksi maailmaa Arthur 3: The War of the Two Worlds Ramona ja Beezus Ramona and Beezus Beatrice ”Beezus” Quimby2011Monte Carlo  Grace Ann Bennett / Cordelia Winthrop ScottThe Muppets  itsenään (cameo)2012Hotel Transylvania  Mavis (äänirooli)Spring Breakers  Faith2013Aftershock  VIP-tyttö (cameo)Getaway  The Kid2014Behaving Badly  Nina PenningtonRudderless  Kate Ann Lucas2015Hotel Transylvania 2  Mavis (äänirooli)The Big Short  itsenään2016The Fundamentals of Caring  DotIn Dubious Battle  Lisa Naapurit 2 Neighbors 2: Sorority Rising Phi Lambda President 2018 Hotel Transylvania 3: Monsterit matkalla Hotel Transylvania 3: Summer Vacation Mavis (äänirooli) 2019The Dead Don’t Die  Zoe A Rainy Day in New York  Shannon 2020 Eläintohtori Dolittle Dolittle Betsy (äänirooli) 2022 Hotel Transylvania: Monsterimania Hotel Transylvania: Transformania Mavis (äänirooli)

Televisioelokuvat Vuosi Suomenkielinen nimi Alkuperäinen nimi Rooli Huomioita 2005 Walker, Texas Ranger: Uhka idästä Walker, Texas Ranger: Trial by Fire Julie 2009 Operaatio Prinsessa Princess Protection Program Carter Mason Disney Channel Original Movie Waverly Placen velhot Wizards of Waverly Place: The Movie Alex Russo 2013 The Wizards Return: Alex vs. Alex The Wizards Return: Alex vs. AlexTelevisiosarjat Vuosi Suomenkielinen nimi Alkuperäinen nimi Rooli Jaksot 2002–2004 Barney ja ystävät Barney & Friends Gianna 14 jaksoa 2006 Zackin ja Codyn viiden tähden elämää The Suite Life of Zack & Cody Gwen ”A Midsummer’s Nightmare” 2007–2008 Hannah Montana Hannah Montana Mikayla  2007–2012 Waverly Placen velhot Wizards of Waverly Place Alex Russo 106 jaksoa 2009 Viiden tähden merielämää The Suite Life on Deck ”Double-Crossed” Sonny with a Chance Sonny with a Chance itsenään ”Battle of the Networks’ Stars” 2015 The Voice The Voice itsenään / mentori kausi 9 2016 Saturday Night Live Saturday Night Live itsenään ”Ronda Rousey / Selena Gomez” Inside Amy Schumer Inside Amy Schumer ”Fame” 2017 Kolmetoista syytä 13 Reasons Why  vastaava tuottaja 2020 Selena + Chef
|
| Itsenään
| Vastaava tuottaja
|-
| 2021-
| Only Murders in the Building Mabel Mora Päähenkilö  Vastaava tuottaja 

 Lähteet 

 Aiheesta muualla 

 Selena Gomezin virallinen sivusto 




Luokka:Yhdysvaltalaiset televisionäyttelijät
Luokka:Yhdysvaltalaiset lapsinäyttelijät
Luokka:Yhdysvaltalaiset laulajat
Luokka:Amerikanmeksikolaiset
Luokka:Amerikanitalialaiset
Luokka:Vuonna 1992 syntyneet
Luokka:Elävät henkilöt
Luokka:Seulonnan keskeiset artikkelit